sandhya 298 Views mortagage finance firm , rana kapoor , sell stake , YES BANK co-founder
rana kapoor, YES BANK co-founder
ముంబయి: ఎస్‌బ్యాంకు ప్రమోటర్‌ రాణాకపూర్‌ కుటుంబం ఆరేళ్లక్రితం స్థాపించిన తనఖా ఫైనాన్స్‌ కంపెనీ వాటాను విక్రయించాలనినిర్ణయించింది. రుణవితరణ మార్కెట్‌ రోజురోజుకూ వృద్ధి తగ్గుతుండటంతో ఇలాంటి షాడో ఫైనాన్స్‌సంస్థలకు కష్టకాలం ఎదురవుతున్నందున వాటాను విక్రయించేందుకు నిర్ణయించింది. ఎస్‌బ్యాంకు కుటుంబం కొనసాగిస్తున్న ఈ తనఖాసంస్థ రాణాకపూర్‌ ముగ్గురు కుమార్తెలు పర్యవేక్షిస్తున్నారు. బ్యాంకు సహవ్యవస్థాపకుడు నోమురా హోల్డింగ్స్‌ ఇంక్‌తో సంప్రదింపులు జరుపుతూ అర్హత కలిగిన బిడ్డర్లకోసం ప్రయత్నిస్తున్నారు. ఐఎల్‌ఎప్‌ఎస్‌ కంపెనీ ఇటీవలి భారీ ఎత్తున బకాయి పడటంతోభారత్‌లోనే నగదు కొరత పెరిగింది.
రుణపరపతి మార్కెట్‌లో నగదు కొరత పెరిగింది. ప్రైవేటు ఈక్విటీసంస్థలు బ్లాక్‌స్టోన్‌ ఎల్‌పి వంటిసంస్థలు కొన్ని ఆస్తులు కొనుగోలుచేసాయి. అనేక మంది వ్యవస్థాపకులు అనిల్‌ అంబాని వంటి వారు మీడియా మొగల్‌ సుభాష్‌చంద్ర వంటి వారు సైతం నగదు సమస్య అధిగమించేందుకు కొంతమేర ఆస్తులను విక్రయిస్తున్నారు. ఎక్కువగా ఎన్‌బిఎఫ్‌సిల్లాంటి షాడో బ్యాంకులు నగదు కొరతను ఎదుర్కొంటుండటంతో ఇన్వెస్టర్లు వారి వారి రుణాలను తగ్గించుకుని రోలోవర్‌ రిస్క్‌లు, రుణాల్లోని బకాయిలను రికవరీకి ఇపుడు సమాయత్తం అవుతున్నారు. ప్రస్తుత మార్కెట్‌పరిస్థితులకు అనుగుణంగా కపూర్‌కుటుంబం మెజార్టీ వాటాను ఈ సంస్థలో విక్రయించేందుకు నిర్ణయించింది. ఎఆర్‌టి హౌసింగ్‌కు సంబంధించయి కొన్ని సందేహాలను సైతం లేవనెత్తారు.
ఎఆర్‌టి హౌసింగ్‌ వ్యవస్థపకులు నిధులసమీకరణకోసం కొంత మైనార్టీ వాటాను విక్రయిస్తున్నారు. కంపెనీ సిఇఒ అరవింద్‌ హాలి ధృవీకరించారు. 35శాఖలతో న్న ఈ తనఖా సంస్థ ఈక్విటీ నిదులను సంస్థాగత ఇన్వెస్టర్లనుంచే సమీకరించే యత్నంచేస్తోంది. డిహెచ్‌ఎఫ్‌ఎల్‌ కు మాతృసంస్థగా నిలిచిన వాద్వాన్‌ గ్లోబల్‌ కేపిటల్‌ సంస్థ తన వాటాను ఆధార్‌హౌసింగ్‌ ఫైనాన్స్‌లో వాటాను బ్లాక్‌స్టోన్‌కు విక్రయించింది. ఇపుడు భారత్‌ స్టాక్‌గురు రాకేష్‌ ఝన్‌ఝన్‌వాలా కుటుంబం సైతం ఆర్ధికరంగ కంపెనీల్లో పెట్టుబడులకు ఆసక్తిచూపిస్తోంది.
రాణాకపూర్‌ ఎస్‌బ్యాంకును భారత్‌లోనే నాలుగో అతిపెద్ద ప్రైవేటు బ్యాంకుగా నిలిపారు. 15ఏళ్లపాటు నిరంతరాయంగా నడిచిన ఈ బ్యాంకు కొంతమేర వివాదాల్లో నడించింది. రానిబాకీలు పెరిగిపోయాయి. వాటాదారుగా కూడా బ్యాంకులో ఈ ప్రమోటరు తగ్గించుకోవాల్సి వచ్చింది. బ్యాంకులో డైరెక్టర్‌ లేదా మేనేజ్‌మెంట్‌ప్రతినిధిగా కూడా లేరు. ఫైనాన్స్‌ కంపెనీ ముగ్గురుకుమార్తెల ఆధ్వర్యంలో నడుస్తోంది.
తాజా బిజినెస్‌ వార్తల కోసం క్లిక్‌ చేయండి: https://www.vaartha.com/news/business/